Publication: Magyar Közlöny
Issue: MK-2009-193 (Year: 2009, Number: 193)
Era: 2004-2010
Section: „29. számú melléklet a 249/2000. (XII. 24.) Korm. rendelethez
Paragraph Index: 2464

a) A készletszámlák a mérlegben szereplõ készletérték alátámasztását szolgálják, anyagok, befejezetlen termelés és félkész termékek, növendék-, hízó- és egyéb állatok, késztermékek, áruk, valamint készletekre adott elõlegek számlák szerinti tagolásban. A készletek számlacsoporton belül külön számlán kell kimutatni: – a készletek január 1-jei nyitóállományát és azokat a gazdasági mûveleteket, amelyek az állomány értékét módosítják (állományi számlák), – a vásárolt készletekre adott elõlegek értékét, – az értékvesztés, illetve az értékvesztés visszaírásának elszámolását, – számvitel politikai döntésnek meg fele lõen a vásárolt készletek árkülönbözetét, – számvitel politikai döntésnek meg fele lõen a saját elõállítású készletek készletérték-különbözetét. Az anyagokat, betétdíjas göngyöleget, árukat és késztermékeket raktározó államháztartás szervezete a vásárolt és saját elõállítású készletekrõl részletezõ nyilvántartást köteles vezetni mennyiségben és értékben. A készletszámlákon a készletek állományában bekövetkezett változást a felmerülés idõpontjában kell elszámolni. A raktárral rendelkezõ államháztartás szervezete készletnyilvántartása során, amennyiben nem rendelkezik olyan nyilvántartási rendszerrel, melynek használatával egy-egy gazdasági esemény hatása egyszerre jelenhet meg mind a fõkönyvi, mind az analitikus nyilvántartásban, a készletekkel kapcsolatos gazdasági események fõkönyvi könyvelése a mennyiségben és értékben folyamatosan vezetett analitikus nyilvántartásokból készletváltozási jogcímenként készített összesítõ bizonylat (feladás) alapján is történhet. A tárgynegyedévet érintõ készletváltozásokat a fõkönyvben legalább készletváltozási jogcímenkénti csoportokban a számviteli politikában meghatározott idõszakonként kell elszámolni, legkésõbb a tárgynegyedévet követõ hónap 15. napjáig. A készletek állományát érintõ valamennyi gazdasági mûvelet, esemény rögzítésének rendjét úgy kell kialakítani, hogy az államháztartás szervezete eleget tudjon tenni a jogszabályokban elõírt adatszolgáltatási kötelezettségeinek. A raktárral nem rendelkezõ államháztartás szervezete készleteinek mérlegfordulónapi értékét leltározással köteles meghatározni, majd ezt köve tõen nyilvántartásba kell venni a készletet a megfelelõ készletszámlákon. Az államháztartás szervezete a használt készleteirõl csak mennyiségi nyilvántartást köteles vezetni, illetve saját hatáskörben meghatározott módon és idõszakonként mennyiségi leltározást köteles végrehajtani. Amennyiben az államháztartás szervezetét év közben megszüntetik, átszervezik, akkor leltározással kell alátámasztania a mérlegben kimutatott készletek értékét. Év végén mind a raktárral rendelkezõ, mind a raktárral nem rendelkezõ államháztartás szervezete leltározás alapján köteles megállapítani a készletek értékét, majd értékelni azokat.

Source: https://magyarkozlony.hu/hivatalos-lapok/0d771e018fbcd1fd65bc9df9e2a4fbcb6a5eb917/dokumentumok/5a39ff5d46545aecf4b7e5d15e5924f307898fec/letoltes